Vertebrats fòssils (Pisces i Reptilia) del Burdi- 


galià de cala Sant Vicenç 
(Pollença, Mallorca) 


Damià VICENS i Antoni RODRÍGUEZ-PEREA 


SHNB 





SOCIETAT D'HISTÒRIA 
NATURAL DE LES BALEARS 


Vicens, D. i Rodríguez-Perea, A. 2003. Vertebrats fòssils (Pisces i Reptilia) del 
Burdigalià de cala Sant Vicenç (Pollença, Mallorca). Boll. Soc. Hist. Nat. Balears, 
46: 117-130. ISSN 0212-260X. Palma de Mallorca. 


En aquest treball s'estudien els dipòsits fossilífers neògens de la cala de Sant Vicenç 
(Mallorca) i s'indiquen les seves característiques geològiques. Es dona a conèixer 
les restes ictiològiques trobades en aquests dipòsits. S'han trobat les següents espè- 
cies: Carcharias cf. taurus, Carcharodon megalodon, Isurus hastalis, Galeorcedo 
aduncus, Carcharhinus priscus, Hemipristis serra, Myliobatis sp., Diodon sp., Tri- 
gonodon oweni, Balistes lerichei, Sparus cinctus, Dentex sp., Pagrus mauritanicus, 
Diplodus jomnitanus, Labrodon multidens i Taurinichthys villaltai. Totes les espè- 
cies són cites noves pel Burdigalià de les Illes Balears (exceptuant les dues prime- 
res). També s'ha trobat una dent que es pot assignar amb dubtes a una espècie inde- 
terminada de rèptil Crocodylia. 

Introducció 


L'impulsor de la ictiologia fóssil a Mallorca l 


fou Gómez-Llueca (1919), amb un excel-lent tre- 
ball sobre la paleontologia del Miocè post-orogè- 
nic de Muro (Mallorca). Anys més tard, la tasca 
fou continuada per Joan Bauzà, que durant tres 
dècades ha realitzat nombrosos treballs sobre la 
fauna del Miocè superior i del Pliocè de les Bale- 
ars. Recentment, Mas (2000) realitza una anàlisi 
bibliogràfica dels treballs que tracten de la pale- 
oictiologia del Neogen de les Balears, i es pot 
observar que els treballs de la ictiologia del Qua- 
ternari són escassos i els que tracten de la ictiolo- 
gia de l'Aquitanià o del Burdigalià inexistents. 
Malgrat això, hi ha algunes cites de peixos trobats 
a l'Aquitanià i/o del Burdigalià de Mallorca, com 
Sphyrna prisca, a les margues aquitano-burdiga- 
lianes de la Serra de Tramuntana i de Santa Mar- 
galida, Odontaspis acutissima a les margues bur- 
digalianes de Santa Margalida i de Son Bunyola 
(Estellencs), Odontaspis cuspidata en el jaciment 
burdigalià de Deià (Bauzà,1949c)i a les calcàries 
del Burdigalià de Son Beltran (Deià) i a Mortitxet 
(carretera Lluc-Pollença) (Bauzà, 1949b), Car- 
charodon megalodon a Sóller (Bauzà, 1944), que 
pot ser anys més tard, fora assignat a Carcharo- 
don carcharias del Miocè inferior de Sóller 
(Bauzà, 1978). 

Un de nosaltres, l'any 1976, va participar en 
el descobriment del jaciment paleontològic del 
Burdigalià de cala Sant Vicenç (Pollença, Mallor- 
ca), però varen passar una sèrie d'anys abans d'i- 
niciar el seu estudi. Durant l'any 1986 i 1987 es 
va mantenir una cordial col-laboració amb el 
paleontòleg Joan Bauzà, per tal de classificar el 
material ictiològic trobat. 

El present treball dona a conèixer les restes 
de vertebrats trobades en els jaciments del Burdi- 
galià de Cala Sant Vicenç. No s'ha entrat en detall 
ni amb la descripció de l'espècie, ni amb les sino- 
nímies existents, ni tampoc amb la descripció de 
les característiques generals de les dents, per la 
qual cosa es remet al lector a la extensa biblio- 
grafia indicada per a cada tàxon. 

Els fòssils estan dipositats a la col-lec- 
ció Museu de la Naturalesa de les Illes Bale- 
ars (MNIB) de la Societat d'Història Natural 


de les Balears, a la col-lecció de vertebrats 
del Miocè. 

Totes les espècies trobades a la cala Sant 
Vicenç ja han estat citades en el Miocè superior 
de les Balears i algunes en el Pliocè, però no del 
Burdigalià, per la qual cosa la majoria d'espècies 
citades en aquest treball són cites noves pel Bur- 
digalià de les Balears (Taula 1). També es conei- 
xen unes quantes espècies citades en el Quater- 
nari, que segons Vicens i Gràcia (1999) provenen 
de fòssils resedimentats. 


Marc geològic 


Els materials miocens sintectònics de la 
serra de Tramuntana són predominantment d'ori- 
gen marí i afloren entre les escates tectòniques 
que conformen l'arquitectura de la serralada. Se 
situen discordantment sobre materials meso- 
zoics, tot i que, especialment al SW de la serra 
també ho fan a sobre de terciaris. En la seva base 
se troben dipòsits d'origen litoral i sobre ells se 
situen alternances de marges i calcarenites també 
marines, més profundes, i d'origen trubidític. Els 
material basals s'han definit amb el nom de For- 
mació Calcarenítica de Sant Elm, presenten 
fàcies costeres i de plataforma poc profunda 
representant ambients de fan-deltes, platges, 
arrecifos, etc. Han estat datats com aquitanians i 
burdigalians i mostren abundant fauna marina. 
Han estat interpretats com la sedimentació a una 
costa irregular, no lineal, amb relleus importants 
i climatologia càlida, a on alternen aports conti- 
nentals puntals i creixements arrecifals o para- 
arrecifals propis d'una plataforma mixta terrigen- 
carbonatada. És en aquesta unitat on s'han trobat 
els restes de peixos que se descriuen en aquest 
article. 


Antecedents 


Els dipòsits neògens de la cala de Sant 
Vicenç varen ser estudiats per Darder (1914), 
Fallot (1914, 1922), Colom (1946), Pomar et al. 
(1983), Del Olmo et al. (1991), Rodríguez-Perea 
i Pomar (1983) i Rodríguez-Perea (1984). Darder 

(1914) situa els afloraments de la zona de For- 
mentor en la quarta alineació estructural. A la 
seva cartografia descriu els afloraments de la cala 
de Sant Vicenç encavalcats per sediments triàsics 
i estructuralment els presenta com monoclinals 
vergents a l'E Fallot (1914, 1922) descriu els aflo- 
raments de cala Sant Vicenç imbricats de forma 
normal i capbussant vers el SE. 

Colom (1946) descriu els conglomerats de 
base de cala Sant Vicenç com formats per còdols 
de calcaries grises, gresos vverferiens, gresos amb 
quars del Liàsic mitjà i de la base del superior, 
calcàries del Juràssic superior amb sílex, calcàries 
fortes blanc-grogenques d'edat desconeguda i 
roques eruptives probablement triàsiques. El 
ciment que uneix aquests conglomerats conté, 
segons Colom (1946), Amphistegina lessonii. Són 
segons aquest autor, conglomerats ben rodats 
comparables als de la regió central de la Serra o 
amb els de Valldemossa i Estellencs, encara que a 
la regió central presenten major proporció de 
còdols amb sílex i a Valldemossa i a Estellencs de 
gresos vverferniens. Els gresos que segueixen ver- 
ticalment aquests conglomerats són, d'acord amb 
Colom (1946) gresos calcaris amb grans de les 
litologies descrites pels conglomerats, en distintes 
proporcions i amb elements orgànics molt variats. 

Pomar et al. (1983) descriuen l'estil tectònic 
de les estructures del NE de la serra de Tramunta- 
na. El Miocè inferior forma plecs sinclinals tom- 
bats vers el NW que mostren eixos subhoritzon- 
tals de direcció 050/060. Els flancs SE estan ver- 
ticalitzats i freqiientment escatats pels encavalca- 
ments, de manera que els materials miocens se 
troben encavalcats per calcaries i dolomies triàsi- 
co-juràssiques. Alvaro (1987) i Del Olmo et al. 
(1991) descriuen els dipòsits de cala Bóquer - 
semblants als de cala Sant Vicenç- i els interpre- 
ten com de plataforma soma i ambient litoral i 
consideren que la seva estructura correspon a 
plecs sinclinals amb el flanc SE invertit i enca- 
valcats pel flanc normal de la làmina encavalcant 
més al SE. Assenyalen l'existència de falles inver- 
ses posteriors als encavalcaments i microfalles 
inverses retrovergents. La descripció i interpreta- 
ció de Rodríguez-Perea i Pomar (1983) i Rodrí- 
guez-Perea (1984) coincideix substancialment 
amb la que es relata en aquest article. 


Estructura geològica 


Com descriuen Pomar et al. (1983) i Rodrí- 
guez-Perea (1984), l'estructura de cala Sant 
Vicenç, així com els de la resta dels afloraments 
de la zona de Formentor, ve definida per la dis- 
posició del Neogen sintectònic. Els dipòsits de la 
Formació Calcarenítica de Sant Elm (Rodrí- 
guez-Perea i Pomar, 1983) es situen discordants 
sobre materials mesozoics i formacions de bret- 
xes (tipus Unitat de Valldemossa) dels flancs nor- 
mals dels sinclinals tombats que formen l'estruc- 
tura de l'extrem NW de la serra de Tramuntana. 
A sobre d'ells afloren dipòsits de la Formació 
Turbidítica de Banyalbufar (Rodríguez-Perea i 
Pomar, 1983) que conformen el nucli dels sincli- 
nals, com és el cas de cala Bóquer, o que, com 
succeeix a cala Sant Vicenç es troben encavalcats 
per l'escata següent, que constitueix la serra del 
Cavall Bernat i que conforma, al seu torn el flanc 
normal del segiient sinclinal, el de cala Bóquer. 
En zones veinades, l'estructura es molt similar, 
tal i com descriuen Ferrús (1990), Ferrús i Rodrí- 
guez-Perea (1992) i Gelabert et al. (1991, 1992). 


Descripció 


Els dipòsits de la Formació Calcarenítica 
de Sant Elm afloren en el vessant NW de la cala 
de Sant Vicenç de manera discontinua (Fig. 1). 
Al Llevant de la cala pròpiament dita poden 
observar-se, a la seva base, els nivells de conglo- 
merats ja descrits per Colom (1946). Es troben 
damunt bretxes polimíctiques i presenten textu- 
res suportades pels còdols. Entre un 20 1 un 30 90 
d'aquests, corresponen a gresos triàsics amb 
fàcies Buntsandstein, mentre la matriu està for- 
mada per calcarenites amb grans de quars, sense 
fauna i molt recristal-litzada. Lateralment perden 
potència fins atasconar-se. En vertical graden a 
calcarenites vermelloses també sense fauna, que 
al seu torn passen a calcarenites bioclàstiques 
amb còdols i packstones de Briozous i Equinoi- 
deus que també contenen Rodofícees, Globigerí- 
nids i foraminífers planctònics. És en aquests 
nivells bioclàstics en els que es troben les dents 
de peixos que es descriuen en aquest article. 

Fig. 1. Situació de l'àrea d'estudi i dels afloraments 
miocens, i localització (A,B,C) de les series estratigrà- 
fiques analitzades. 

Fig. 1. Situation of the Miocene Deposits in cala Sant 
Vicenç. A, B and C are the location of the stratigraphic 
colums. 


A l'extrem NNE de la Cala, afloren nivells 
de la mateixa unitat miocena (Fm. Calcarenítica 
de Sant Elm). En la seva base, presenten còdols 
angulosos a subangulosos amb perforacions de 
litòfags i matriu rosada formada per rudstones de 
coralls tipus Poritidat. La resta de la columna 
(Fig. 2C) correspon a més de tretze metros de 
framestones de Porítids, amb abundants frag- 
ments de Pecten i d'ostreids. A l'aflorament se 
presenta com una calcària blanca bioturbada, 
amb fragments de bivalvs en la que no se reco- 
neixen els coralls, no obstant, a les làmines pri- 
mes efectuades mostren una petrologia homogè- 
nia formada pel reblit amb micrita dels espais 
interseptals dels Porites, de forma semblant al 
que succeeix a les perforacions dels litòfags. Les 
roques descrites estan molt afectades per superfí- 
cies estilolítiques i per una esquistositat molt 
conspicua. 


Interpretació sedimentològica 


Els dipòsits miocens de la Formació Calca- 
renítica de Sant Elm a la zona de cala Sant 
Vicenç presenten una ràpida evolució vertical 
des de fàcies continentals discontinues de bretxes 
i conglomerats corresponents a l'alteració subàe- 
ria de les bretxes polimíctiques i les calcàries 
mesozoiques que constitueixen el seu substrat, a 
petits biostromes de grans bivalvs (ostres i pec- 
tens) corresponents a zones restringides de badia, 
fins a petits arrecifos de coralls poritidats. 

El conjunt descrit, i les interpretacions fetes 
a afloraments propers, dibuixen una paleogeo- 
grafia irregular (Fig. 3), amb paleopendents vers 
el S i vers el NE, i una plataforma mixta terrigen- 
carbonatada, a on coexisteixen creixements arre- 
cifals amb aports terrígens des del N i el VV. 


Paleontologia sistemàtica 


Referent als elasmobranquis hem seguit la 
sistemàtica per les espècies actuals de Froese i 
Pauly (2001). També s'ha consultat el llistat de 
taurons i rajades fòssils del món de Williams 
(1999). 

Per als condrictis hem seguit la sistemàti- 
ca proposada per Froese i Pauly (2001) pels 
gèneres que tenen representació actual i la sis- 
temàtica proposada al "Mikko's Phylogeny Archi- 
ve" (www. fmnh.helsinki.fi/users/haarano/) per 
algun gènere extint. També s'ha consultat a 
Brand (1989-2002). 

Per a cada espècie hi ha una situació estra- 
tigràfica (Taula 2) basada amb la nomenclatura 
utilitzada a les columnes estratigràfiques A, B, i 
C (Fig. 2). 

El número que hi ha dintre del parèntesi 
que segueix el número de catalogació d'un exem- 
plar indica el nombre d'exemplars en el cas de 
que es tracti d'una sèrie. 


Subclase Elasmobranchii 
Ordre Lamniformes Berg, 1958 


Família Odontaspididae Mueller i Henle, 1839 
Carcharias cf. taurus Rafinesque, 1810 

Fig. 2. Columnes estratigràfiques estudiades (veure la seva situació a la Fig. 1). Les barres verticals corresponen a 
la localització dels fosils estudiats. 
Fig. 2. Stratigraphic columns (see location in Fig. 1). Vertical bars correspond to the main situation of the studied 


fossils. 

Cala de Sant Vicenç 





Fig. 3. Reconstrucció paleogeogràfica del afloraments de cala Sant Vicenç i de zones properes. 
Fig. 3. Palaeogeographic setting of Cala Sant Vicenç and related outcrops. 


Material: Fragments de corona: MNIB 300, 
301a, 301b, 302, 304, 305, 306, 307, 308, 309, 
310, 312, 407b, 410c, 419b . Corona: MNIB 303, 
313a, 313b, 419a, 423. 

Situació estratigràfica: BI 


Entre els fòssils disponibles, J. Bauzà va 
classificar l'exemplar MNIB 303 com a Odontas- 
piss acutissima Agassiz, 1844 i els exemplars 
MNIB 312, MNIB 313a i MNIB 313b com a 
Odontaspis cuspidata Agassiz, 1843. 

Les variacions morfològiques d'aquest 
tàxon i la interpretació de la multitud de morfo- 
logies no serà possible fins que es coneguin sufi- 
cientment la variabilitat dentària de les espècies 
actuals a nivell d'individus i de poblacions. 
Segons Cappetta (1973), de l'Aquitanià a l'Hel- 
vecià aquesta espècie passa de dents amb denti- 
cles la majoria de vegades desdoblats a dents 
amb denticles simples. També s'observa una 
reducció progressiva de la talla. 

Odontaspis acutissima té moltes sem- 
blanças amb Odontaspis cuspidata i en molt de 
casos es fa difícil separar una espècie de l'altra 
(Rocabert, 1934). No sols amb l'espècie anterior, 


Mané et al. (1996) citen a diferents autors que 
han intentat simplificar i reduir les nombroses 
espècies fòssils d'Odontaspis que tenen les dents 
molt semblants a la de l'actual Odontaspis tau- 
rus. Remp (1982) tampoc és aliè al problema en 
qüestió, i cita a una llista de Condroictis del Ter- 
ciari d'Austràlia "Odontaspis acutissima-taurus 
complex". Bourdon (1999-2002) comenta la gran 
confusió que han creat les dents fòssils semblants 
a les de Carcharias taurus, no només a nivell 
d'espècie, també de génere. Mas i Fiol (2002) 
sustitueixen la clàssica denominació específica 
d'Odontaspis acutissima (inclosa la seva àmplia 
sinonímia) per Carcharias cf. taurus, a partir de 
dents fòssils del Messinià de Llucmajor (Mallor- 
ca), la qual cosa ens sembla encertat. Tota aques- 
ta discussió ve d'enrera, i de fet sobrava ja que 
Arambourg (1927) ja deia que era impossible 
distingir les dents fòssils del Neogen d'Odontas- 
pis acutissima de l'espècie actual Carcharias 
taurus. 

Referent a la sistemàtica i nomenclatura 
dels Odontaspidadae sempre són motiu de dis- 
cussió i controversia (Compagno, 1997). 

Família Lamnidae Mueller i Henle, 1838 
Isurus hastalis (Agassiz, 1843) 

Material: Corona: MNIB 314, 315, 316, 
400. 

Situació estratigràfica: BI 

Aquesta espècie presenta problemas 
taxonòmics (Applegate i Espinosa-Arrubarrena, 
1996) i s'està discutint si l'actual tauró blanc Car- 
charodon carcharias deriva d'Isurus hastalis. 
Cada autor o grup d'investigadors dona la seva 
versió, així per exemple al "Mikko's Phylogeny 
Archive" apareix com a Carcharodon hastalis. 
Recentment, s'està optant per assignar-lo dins del 
gènere Cosmopolitodus. El disseny de la dentició 
de Cosmopolitodus és similar al modern tauró 
blanc (Carcharodon carcharias) (Bourdon, 
2001-2002). 

Encara es pot trobar a la bibliografia recent, 
i sobre tot per distintes pàgines d'internet, un 
àmpli ventall de sinonímies d'aquesta espècie. 


Es Es 


Carcharodon megalodon Agassiz, 1843 

Material: Fragment corona: MNIB 317, 
397. 

Situació estratigráfica: BI 

S'han trobat dos fragments de la corona. En 
concret, l'exemplar MNIB 317 és un tros de la 
punta de la dent, que per la seva gruixa denota 
que era una dent molt grossa, per la qual cosa ha 
estat assignat a Carcharodon megalodon. L'e- 
xemplar MNIB 397 és la base de la corona d'una 
dent no molt gran peró si molt robusta. 

Williams (1999) situa aquesta espècie a la 
família Otodontidae Glickman, 1964, i dona més 
validesa al genere Carcharocles. 

Es tracta d'una espècie, que com Isurus 
hastalis, presenta una gran problemática taxonò- 
mica i tots els problemes que això deriva a l'hora 
d'establir filogènies dintra del grans taurons 
(www.Elasmo.com). Tal volta una de les més 
aclaridores és la presentada per Applegate i Espi- 
nosa-Arrubarrena (1996). 


[Carcharias cf. taurus | | |x| | | 
surus hastalis | | [x] ||] 
[Carcharodon megalodon | | [X] J 7 


Galeorcedo aduncus 
archarhinus priscus 


Myliobatis sp. 
Diodon sp. 
Trigonodon oweni 


parus cinctus 
Dentex sp. 


[Galeorcedo aduncus | 7 
Hemipristis sera | | 
Myliobatis sp | 
Diodon |X 
Trisonodon owen | X | 
Deniex sp M 
Pagrus mauritanicas | | 
|] 


Labrodon sp. 
Taurinichthys villaltai 
cf. Crocodylia 

Taula 1. Situació estratigráfica de les restes de vertebrats trobades en el Burdigaliá de Cala Sant Vicenc. Veure 


Fig. 2. 


Table 1. Stratigraphic location of vertebrate remaining found in the Burdigalian in Cala Sant Vicenç. See Fig. 2. 

Ordre Carcharhiniformes Compagno 1973 
Família Cacharhinidae Jordan i Everman, 1896 
Galeorcedo aduncus Agassiz, 1843 

Material: Corona MNIB 319. 

Situació estratigráfica: BI 

Únicament s'ha trobat una dent que presen- 
ta les característiques pròpies d'aquesta espècie. 


Carcharhinus priscus Agassiz, 1843 

Material: Mandíbula superior, corona: 
MNIB 320, 321, 323 (frag), 324 (frag), 325 
(frag), 328 (frag), 329, 330. Mandíbula inferior, 
corona: MNIB 322, 327, 331 (frag), 332. 

Situació estratigràfica: AI, BI 

Les dents d'aquesta espècie són menys 
robustes que les del Carcharhinus egertoni fòssil 
i les del Carcharhinus plumbeus actual (Mafié et 
al., 1996). Probablement, algunes cites a les 
Balears d'Hypoprion acanthodon i de Carchar- 
hinus egertoni es tracten en realitat de Carchar- 
hinus priscus, per la qual cosa suposa una cita 
nova per al Burdigalià. 


Família Hemigaleidae Hasse, 1879 
Hemipristis serra Agassiz, 1843 

Material: Fragment corona: MNIB 318, 
384. 

Situació estratigràfica: BI 

Les dents d'aquesta espècie varien notoria- 
ment de morfologia i mida segons el lloc que 
ocupen a la mandíbula, la qual cosa explica l'ex- 
tensa sinonímia existent en el treballs anteriors a 


la segona meitat del segle XX. Actualment 
aquesta espècie no presenta els problemes que 
presenten algunes altres a l'hora de determinar 
específicament les dents fòssils. 


Ordre Rajiformes Berg, 1940 

Família Myliobatidae Bonaparte, 1838 
Gènere Myliobatis Cuvier, 1817 
Myliobatis sp. 

Material: Fragment de fibló caudal: MNIB 
391. 

Situació estratigráfica: BI 

L'únic exemplar és un petit fragment quasi 
irreconexible de fibló caudal, però la seva secció 
i la morfologia que presentava ens ha duit a 
assignar-lo a aquest génere. 

Aquest génere és conegut a Mallorca des de 
fa temps, ja que Gómez-Llueca (1919) el cita del 
Miocè de Muro. Bauzà (1969) assigna a diferents 
plaques dentáries trobades al Vindoboniá de 
Santa Margalida, l'espècie Myliobatis meridionalis. 


Subclase Actinopterygii 


Ordre Tetraodontiformes 
Família Diodontidae 
Gènere Diodon Linnaeus 
Diodon sp. 
Material: Complet: MNIB 335a, 382. Frag- 
ment: MNIB 337, 338, 339 
Situació estratigráfica: AI, BI, BII, CII 


—> 


Fig. 4. 1-Carcharias cf. taurus MNIB 310. 2-Isurus hastalis MNIB 314, dent de la mandíbula inferior. 3- Isurus 
hastalis MNIB 315, dent de la mandíbula superior. 4-Carcharodon megalodon MNIB 317. 5- Carcharodon mega- 
lodon MNIB 397. 6-Galeorcedo aduncus MNIB 319. 7-Carcharhinus priscus MNIB 320, dent de la mandíbula 
superior. 8- Carcharhinus priscus MNIB 321, dent de la mandíbula inferior. 9-Hemipristis serra MNIB 384. 10- 
Myliobatis sp. MNIB 391, fragment de fibló caudal. 11-Diodon sp. MNIB 335a. 12-Diodon sp. MNIB 382. 13-Tri- 
gonodon oweni MNIB 348. 14-Balistes lerichei MNIB 377. 15-Balistes lerichei MNIB 383. 16-Sparus cinctus 
MNIB, fragment de rama mandibular. 390. 17-Dentex sp. MNIB 353. 18-Pagrus mauritanicus MNIB 354, 19- 
Diplodus jomnitanus MNIB 356. 20-Labrodon multidens MNIB 363. 21-Taurinichthys villaltai MNIB 370. 22- 
Vèrtebra de peix MNIB 398. 23-Dent de rèptil cf. Crocodylia MNIB 381. 

Fig. 4. 1- Carcharias cf. taurus MNIB 310. 2-Isurus hastalis MNIB 314, lower jaw tooth. 3- Isurus hastalis MNIB 
315, upper jaw tooth. 4-Carcharodon megalodon MNIB 317. 5- Carcharodon megalodon MNIB 397. 6- Galeorce- 
do aduncus MNIB 319. 7- Carcharhinus priscus MNIB 320, upper jaw tooth. 8- Carcharhinus priscus MNIB 321, 
lower jaw tooth. 9-Hemipristis serra MNIB 384. 10- Myliobatis sp. MNIB 391, fragment of caudal sting. 11- Dio- 
don sp. MNIB 335a. 12- Diodon sp. MNIB 382. 13- Trigonodon oweni MNIB 348. 14-Balistes lerichei MNIB 377. 
15-Balistes lerichei MNIB 383. 16- Sparus cinctus MNIB, fragment of jaw branch. 390. 17- Dentex sp. MNIB 353. 
18-Pagrus mauritanicus MNIB 354. 19-Diplodus jomnitanus MNIB 356. 20- Labrodon multidens MNIB 363. 21- 
Taurinichthys villaltai MNIB 370. 22- Vertebra of fish MNIB 398. 23- Reptile tooth cf. Crocodylia MNIB 381. 

Els exemplars MNIB 335a i MNIB 382 són sem- 
blants en morfologia al que figura Bauzà i Plans 
(1973) on s'indica que presenta notables diferèn- 
cies amb Diodon vetus i es podria tracta d'una 
espècie nova. 


Família Trigonodontidae Arambourg, 1927 
Trigonodon oweni Sismonda, 1849 

Material: corona: MNIB 341, 343, 344, 
348, 399, 430. Fragment corona: MNIB 340, 
347, 349, 350, 403. 

Situació estratigráfica: A (preferentment 
AD, BI 

Aquest génere va esser inclós dins de la 
família Sparidae, fins que Arambourg (1927) no 
va acceptar aquesta posició sistemática argumen- 
tant que l'existència de dues dents a cada mandí- 
bula és motiu més que suficient per crear una 
nova família, la Trigonodontidae. Bauzà (1958) 
completa els caràcters assignats a la família, des- 
crivint la presència d'una dent secundària a cada 
costat de la dent principal de la mandíbula inferior. 


Família Balistidae 
Balistes lerichei Bauzà, 1949 

Material: Fragment corona: MNIB 371, 
373, 374, 376, 371(3), 379, 383, 386, 387, 410a, 
415, 432, 433. 

Situació estratigràfica: A (preferentment 
AI, BI, BII 

Aquesta espècie va ser descrita per primera 
vegada per Bauzà (1949a) a partir del material 
ictiològic trobat en el jaciments del Vindobonià 
de sa Teulada i sa Botifarra a Santa Margalida 
(Mallorca). Els exemplars MNIB 371, 373, 374, 
376, 371(3), 379, 387, 410a, i 423 presenten les 
característiques de l'espècie. 

A l'actualitat, la majoria de les espècies del 
gènere Balistes estan esteses per les zones coste- 
neres dels mars tropicals i subtropicals. Moltes 
viuen a les rodalies dels esculls de corall. Refe- 
rent a les troballes de fòssils de Balistes en el 
Terciari superior no són molt freqüents (Bauzà, 
1968), i de fet Bianucci i Landini (1992) donant 
una llista de teleostis del Neogen mediterrani, 
només citen Balistes procapriscus trobat en el 
Sahalià a Oran, i descrit fa anys per Arambourg 
(1927). 


A les Illes Balears no només s'han trobat 
dents de Balistes, ja que també se va citat a les 
pedreres de Santa Ponça d'Alaió (Menorca) un 
fòssil que presentava vàries vèrtebres, ossos del 
crani i de la regió escapular, que Bauzà (1967) no 
va poder identificar específicament. 

A les Balears, a part de Balistes lerichei, 
també s'ha citat Balistes crassidens, espècie des- 
crita per Casier (1958) a una illa de les Antilles a 
partir d'una sola dent. 

Possiblement, les dents citades per Bauzà 
(1968) com a Balistes crassidens, es corresponen 
amb dents centrals de Balistes lerichei. Aquesta 
afirmació està basada amb els següents fets: 

- Les dents del Balistes crassidens a les Balears 
s'han trobat a jaciments on és present Balistes 
lerichei. 

- Les dents citades com a Balistes crassidens, per 
lo general són sensiblement més grans que les de 
Balistes lerichei. Si s'observen les dents de l'ac- 
tual Balistes carolinensis es veu que les dents 
centrals són més grosses que les laterals. 

- La morfologia de les dents de Balistes crassidens 
tenen característiques comuns amb les de Balis- 
tes lerichei. 


Ordre Perciformes Smitt, 1898 
Família Sparidae 
Sparus cinctus (Agassiz, 1843) 

Material: Corona, caníforme: MNIB 
351a(18), 392, 404a, 413, 426a, 429, 435a. Coro- 
na, molariforme: MNIB 351b(17), 395, 404(4), 
407a(4), 408(3), 409, 410b, 416, 426b, 431(13), 
435(2). Fragment rama mandibular: MNIB 390. 

Situació estratigráfica: A (preferentment 
AD), BI, BII, CI, CI 

Les dents aillades de les espècies que com- 
ponen el géneres de la família Sparidae tenen uns 
caràcters morfològics molt afins, per la qual cosa 
resulta difícil la seva determinació específica. Al 
jaciment de cala Sant Vicenç les dents atribuibles 
a Sparus cinctus són nombroses. És de destacar 
l'exemplar MNIB 390, que és fragment de rama 
mandibular semblant a la figurada per Sacco 
(1915) i citada per aquest autor com Chrysophrys 
cincta var. astensis, i considerada per Arambourg 
(1927) com sinónima de Sparus cinctus. Bauzà 
(1948c) figura una rama mandibular trobada en 

el jaciment Vindobonià de Sa Teulada (Santa 
Margalida), citant-la amb la nomenclatura dona- 
da per Sacco (1915). 


Gènere Dentex Cuvier, 1815 
Dentex sp. 
Material: Corona: MNIB 352, 353. 
Situació estratigràfica: BI 
Al jaciment s'han trobat pocs restes d'a- 
quest gènere. Els dos exemplars presenten les 
característiques del gènere Dentex. 


Pagrus mauritanicus Arambourg, 1927 

Material: Dent: MNIB 354, 355. 

Situació estratigràfica: BI 

Un d'aquests exemplars fou classificat per 
J. Bauzà, i no va dubtar amb assignar-lo a aques- 
ta espècie. Curiosament aquesta espècie a les Bale- 
ars, només s'havia citat en el Pliocè de Mallorca. 


Diplodus jomnitanus (Valenciennes, 1844) 
Material: Corona: MNIB 356, 357, 358, 
411, 414. 







Situació estratigràfica: A (preferentment 
AD, BI 

Les dents trobades coincideixen amb les 
característiques descrites pels diferents autors. 
Els exemplars MNIB 356, MNIB 357 i MNIB 
414 presenten el costat tallant desgastat, cosa fre- 
quent en aquesta espècie. Referent a l'atribució 
d'aquestes dents al gènere Diplodus, és d'opinió 
generalitzada que probablement pertanyen a 
algun gènere de la família Trigonodontidae 
(Arambourg, 1927, Jonet, 1975, Mañé et al., 
1995). Segons Bauzà i Plans (1973) les dents d'a- 
questa espècie es redueixen a dues formes. Una 
recorda a les incisives humanes i l'altre de talla 
més petita amb la corona punxaguda i còncava 
en el costat intern són les dents laterals. 
Família Labridae 
Labrodon multidens Münster 1846 

Material: Fragments d'ossos faríngics de 
Labrodon sp: MNIB 359, 360, 361, 362, 365, 
366, 376, 368. 388, 393, 406, 412, 417. Frag- 
ments d'ossos faríngics inferiors de Labrodon 
multidens: MNIB 363, 364, 391. 









€ 

Taula 2. Relació d'espècies trobades en el Burdigalià de cala Sant Vicenç. N: nova cita. C: cites prèvies. R: cita 


procedent d'un fòssil reelaborat. 


Table 2. List of species found in the Burdigalian in Cala Sant Vicenç. N: New cite. C: Former cites. R: Cite from 


displaced fossils. 

Situació estratigráfica: A (preferentment 
AD, BI, CIL CI 

Al jaciment de cala Sant Vicenç s'han trobat 
nombrosos fragments d'ossos faríngics del gène- 
re Labrodon. Només els ejemplars MNIB 363, 
MNIB 364 i MNIB 391 s'han pogut determinar 
especificament perquè presenten unes caracteris- 
tiques inconfusibles amb altres espècies d'aquest 
gènere. 

Bauzà (1948a) realitza una descripció de 
les plaques faríngies d'aquesta espècie. Bauzà i 
Plans (1973) comenten característiques de pla- 
ques dentàries superiors d'individus joves. La 
placa faríngia inferior és inconfusible amb altres 
espècies del gènere Labrodon. 


Taurinichthys villaltai Bauzà, 1948 

Material: fragments d'ossos faríngics, 
MNIB 369, 370. 

Situació estratigràfica: BI 

D'aquesta espècie només hem trobat dos 
fragments d'os faríngic. L'exemplar MNIB 369 
és el més petit de tot dos. 

Aquesta espècie va ser descrita per Bauzà 
(1948b, 1950) en dos treballs complementaris a 
partir del material ictiològics trobat als jaciments 
vindobonians de Santa Margalida. En el primer 
es descriu l'os faríngic inferior (Bauzà, 1948b) i 
en el segon l'os faríngic superior (Bauzà, 1950). 
Segons Bauzà (com. pers. 1987) Taurinichthys 
villaltai en tot l'estat espanyol només s'havia tro- 
bat en el Vindobonià de Santa Margalida, per la 
qual cosa aquesta troballa en el Burdigalià 
mallorquí ampliaria la seva franja temporal. 

Aquest tàxon probablement necessita una 
revisió taxonòmica. 


Vèrtebres de peix 

Material: Vèrtebra: MNIB 398, 402, 405, 
417, 421, 422. 

Situació estratigráfica: BII 

S'han trobat sis vertebres de peix amb bas- 
tant mal estat de conservació. 


Dent de cf. Crocodylia 
Material: Corona: MNIB 381. 
Situació estratigràfica: CII 


Es disposa d'una dent que per les caracte- 
rístiques que presenta podria tractar-se d'una dent 
d'un rèptil. Aquesta dent presenta una corona 
allargada punxeguda i lleugerament arquejada 
amb una secció circular en tota la seva longitud. 
S'observa una lleugera aresta (només a un costat, 
ja que l'altre està dins la roca) que pot ser separi 
la cara labial de la lingual. L'esmalt és prim i 
s'observen unes estries que s'estenen de la base 
fins a la punta. Aquestes característiques són les 
mateixes que les definides per Arambourg (1952) 
per dents aillades de Crocodylia. 

En el Miocè de les Balears únicament es 
coneix Crocodrilus sp. al Vindobonià marí de 
Llubí (Mallorca) a on apareix juntament amb 
altres espècies de mol-luscs i de peixos (Bauzà, 
1946). 

